《寒夜吟》
明代·谢迁

冬夜何漫漫，展转不得曙。山城送寒更，长短杳难数。

忆昔趋朝送，夙夜畏迟误。梦中惊觉来，颠倒著衣屦。

如今足晏眠，饱食惭逸豫。祖生闻鸡鸣，慷慨忙起舞。

志士不忘公，而我已衰暮。寒灰宁复燃，颓墙讵堪圬。

末命孤重托，何以报殊遇。拥被一酸吟，枕席泪如注。

作者简介：（1449—1531）明浙江馀姚人，字于乔，号木斋。成化十一年进士第一，授修撰。累迁左庶子。弘治初，与日讲，帝屡称善。八年入内阁参预机务，累官太子太保、兵部尚书兼东阁大学士，与刘健、李东阳同辅政。秉节直亮，见事尤敏，送人有“李公谋，刘公断，谢公尤侃侃”之称。武宗嗣位，请诛刘瑾不纳，致仕。旋被诬夺职，瑾诛，复职。致仕。世宗即位，即遣使慰问。嘉靖六年，再起入阁，仅数月，以老辞归。卒谥文正。有《归田稿》。